Cancri tropicus
Cancri tropicus vel Tropicus Cancri vel fortasse Circulus Solstitialis circulus parallelus in Hemisphaerio Septentrionali Telluris est. Tropicus 23 gradus 26 minutas 22 secundas a linea aequinoctiali ad partem septentrionalem spectat. Circulus diversas ob causas semper paulum movetur. Nunc exempli gratia ad australem partem versus movetur 15 metris per annum. Quia Tropicus Capricorni idem facit ad septentrionalem versus zona tropica his temporibus diminuitur. Loci inter tropicum cancri et Tropicum Capricorni in regione tropica patent. His in locis bis in anno meridie Sol directe a perpendiculo ad terrae superficiem lucet. In ipso tropico id semel in anno fit scilicet solstitio mensis Iunii. In regionibus ad septentriones versus inter Polum Septentrionalem et Tropicum Cancri, Sol numquam directe ad terrae superficiem lucet.